Die lewe en die draaie wat dit loop, is sy grootste inspirasie wanneer hy musiek skryf en hy het groot bewondering met sangers soos Leonard Cohen, Johnny Cash en Kris Kristofferson.
Wynand is ook besig om die nuwe album te omskep in ’n teaterstuk. “Ek glo dat dit nodig is vir almal om Koos se musiek te ervaar. Om saam met mense te werk wat hom geken het, soos Laurika Rauch en Amanda Strydom, sal ook vir my ’n groot voorreg wees” verklap die gewilde sanger.
“Ek is my lewe lank al baie lief vir Koos du Plessis se musiek. Dit was nog altyd ’n droom om al my gunstelingliedjies op een album op te neem en GEBED is verseker een van hulle,” verklap die gewilde sanger, Wynand Strydom, oor die inspirasie agter sy agtste solo-album wat oppad is. GEBED is een van Koos se liedjies wat nie vra vir oorbode storielyne in ‘n musiekvideo nie. Dit gaan absoluut oor die lirieke en ek wou nie gehad het dat ‘n besige video afbreek daaraan doen nie. Dit is ‘n baie gewyde lied en ek dink dit is iets wat die video perfek vasvang. Intiem en eenvoudig soos Koos dit sou wou gehad het,” vertel Wynand.